Αριθ. C 307/2 Επίσημη Εφημερίδα των Ευρωπαϊκών Κοινοτήτων 19. 11. 84 
προτιμήσει να είχε υποβάλει η Επιτροπή την πρόταση 
αυτή μαζί με τις τεχνικές διατάξεις εφαρμογής της. 
1.4. Με τα δεδομένα αυτά, η ΟΚΕ τονίζει ότι πρέπει να 
ληφθούν υπόψη, για τον καθορισμό του ποσού των 
συνεισφορών, οι πλέον σύγχρονες μέθοδοι επιθεώρησης 
και ελέγχου. 
2. Ειδικές παρατηρήσεις 
Άρθρο 1 
Ο όρος που χρησιμοποιείται στο γερμανικό κείμενο για τα 
«κατοικίδια ζώα» ενδέχεται να αποτελέσει αφορμή 
παρερμηνείας. Η ΟΚΕ επιθυμεί να παρατηρήσει ότι τα 
«κατοικίδια ζώα» στα οποία αναφέρεται η οδηγία είναι τα 
ζώα που προορίζονται για τα κρεοπωλεία. 
Άρθρο 2 - τρίτη περίπτωση 
Η ΟΚΕ κρίνει ότι είναι απαράδεκτο να επιβαρύνονται οι 
ενδιαφερόμενοι με ολόκληρο το ύψος της εισφοράς σε 
περίπτωση που το αποτέλεσμα των ελέγχων υπολειμμά­
των, που δεν έχουν υποστεί ακόμη καμία εναρμόνιση, 
είναι θετικό. Η ΟΚΕ στηρίζεται στο γεγονός ότι τα κράτη 
μέλη θα συμμετέχουν στην κάλυψη του κόστους. 
Άρθρο 2 - τέταρτη περίπτωση 
Η ΟΚΕ προτείνει να προσδιοριστεί πιο συγκεκριμένα ο 
όρος «τους ενδιαφερομένους» που χρησιμοποιείται με αναφορά στο άρθρο 1, δηλαδή να διευκρινισθεί ότι 
πρόκειται για τα άτομα για λογαριασμό των οποίων 
πραγματοποιούνται οι συμπληρωματικοί έλεγχοι. 
Άρθρο 3 παράγραφος 1 
Όσον αφορά τις γενικές της παρατηρήσεις, η ΟΚΕ 
λαμβάνει ως αφετηρία την αρχή ότι το ποσό της εισφοράς 
θα υπολογίζεται με τρόπο που να καθιστά δυνατή τη 
συστηματική εφαρμογή των πιο σύγχρονων μεθόδων 
ανάλυσης. 
Άρθρο 4 
Για να διασαφηνισθεί ο στόχος που επιδιώκεται με το 
άρθρο αυτό, η ΟΚΕ προτείνει το ακόλουθο κείμενο: 
«Τα κράτη μέλη φροντίζουν να λαμβάνονται ικανοποι­
ητικά μέτρα υγειονομικής επιθεώρησης και ελέγχου. 
Οι πόροι που χορηγούνται για τη χρηματοδότηση τους 
πρέπει να είναι τουλάχιστο ίσοι με το συνολικό ποσό 
των εισφορών που εισπράττονται.» 
Η ΟΚΕ θεωρεί επίσης απαραίτητο να διασφαλισθεί η 
χρησιμοποίηση των εισφορών στα πλαίσια του σκοπού 
για τον οποίο προορίζονται. 
Άρθρο 5 
Η ΟΚΕ κρίνει απαραίτητο να ενημερωθεί η Επιτροπή για 
τις σχετικές διατάξεις που θα θεσπιστούν από τα κράτη 
μέλη, έστω και μετά την 1η Ιανουαρίου 1986. 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Franpois CEYRAC 
Γνωμοδότηση για μια πρόταση για απόφαση του Συμβουλίου σχετικά με την επικύρωση της 
Διεθνούς Σύμβασης του Torremolinos για την ασφάλεια των αλιευτικών σκαφών και την 
εφαρμογή των διατάξεων της από τα κράτη μέλη, ενώ εκκρεμεί η έναρξη της ισχύος της σύμβασης 
σε διεθνές επίπεδο 
(84/C 307/02) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 183 της 10ης Ιουλίου 1984, σελίδα 17. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 6 Ιουλίου 1984, το Συμβούλιο αποφάσισε, σύμφωνα με τις διατάξεις των άρθρων 43 και 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Διαδικασία: 
Το Τμήμα Γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 6 Σεπτεμβρίου 1984 με βάση την προφορική εισήγηση του εισηγητή, 
κ. Morselli. 
19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/3 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ), κατά τη 219η σύνοδο ολομέλειας της, 
συνεδρίαση της 26ης Σεπτεμβρίου 1984, υιοθέτησε ομόφωνα της ακόλουθη γνωμοδότηση: 
1. Για τους λόγους που ακολουθούν, η ΟΚΕ τάσσεται 
υπέρ της υιοθέτησης από το Συμβούλιο της απόφασης που 
προτείνεται από την Επιτροπή. 
2. Η ΟΚΕ επισημαίνει ότι το 1980, στην ανακοίνωση 
της προς το Συμβούλιο σχετικά με τις «κοινωνικές 
θεωρήσεις στον τομέα της θαλάσσιας αλιείας της Κοινό­
τητας», η Επιτροπή είχε διατυπώσει προσανατολισμούς 
σε θέματα ασφάλειας και υγιεινής της εργασίας στα 
αλιευτικά σκάφη. 
Η Οικονομική και Κοινωνική Επιτροπή, από την οποία 
είχε ζητηθεί να γνωμοδοτήσει σχετικά με το θέμα αυτό, 
τόνισε, στη γνωμοδότηση της της 26ης Μαΐου 1981 0), τα 
εξής: 
«Η ΟΚΕ συμμερίζεται την ανησυχία που εξέφρασε η 
Επιτροπή για την ανάγκη θέσπισης μέτρων για την 
ασφάλεια της εργασίας στη θάλασσα, τα οποία περιλαμ­
βάνουν τις πρώτες βοήθειες, τα μέσα διάσωσης και την 
ιατρική περίθαλψη. Κατά τη γνώμη της ΟΚΕ, οι αλιείς δεν 
πρέπει να εκτίθενται σε αυξημένο κίνδυνο τραυματισμού 
ή απώλειας την ζωής στην θάλασσα ο οποίος να οφείλεται 
στον ανεπαρκή χαρακτήρα των μέτρων ασφάλειας ή των 
μέσων διάσωσης. Εκτός από την ανάγκη βελτίωσης της 
ασφάλειας της εργασίας στα αλιευτικά σκάφη, είναι 
επίσης αναγκαία η διάθεση κατάλληλου ηλεκτρονικού 
εξοπλισμού που να διευκολύνει τον εντοπισμό των πλοίων 
σε κατάσταση κινδύνου καθώς και τη διάσωση του 
πληρώματος. 
Η ΟΚΕ χαιρετίζει με ιδιαίτερη ικανοποίηση την πρόθεση 
της Επιτροπής να υποβάλει στο Συμβούλιο πρόταση 
οδηγίας σχετικά με την ασφάλεια, την υγιεινή και την 
πρόληψη των εργατικών ατυχημάτων στον τομέα της 
θαλάσσιας αλιείας. Η ΟΚΕ εκφράζει την ελπίδα ότι η 
πρόταση αυτή θα καταρτισθεί σύντομα, δεδομένου ότι 
υπάρχει επείγουσα ανάγκη να ληφθούν μέτρα ασφάλειας 
για τα πλοία και τα πληρώματα.» 
3. Καθώς το Συμβούλιο δεν έδωσε συνέχεια στην 
ανακοίνωση της Επιτροπής, η ΟΚΕ δεν μπορεί παρά να εκφράσει, για μια ακόμη φορά, τη λύπη της για την 
έλλειψη μιας «κοινωνικής πτυχής» από την κοινή αλιευ­
τική πολιτική που να βασίζεται στην εναρμόνιση των 
συνθηκών εργασίας, την επαγγελματική κατάρτιση και 
την ασφάλεια. 
4. Μετά τη συνεδρίαση του Συμβουλίου της 24ης Μαΐου 
1984, ανατέθηκε στην Επιτροπή να υποβάλει προτάσεις 
κοινωνικού περιεχομένου όσον αφορά τη θαλάσσια αλιεία 
και ιδίως την ασφάλεια. 
Η ΟΚΕ διαπιστώνει ότι η παρούσα πρόταση απόφασης 
του Συμβουλίου που της έχει υποβληθεί για γνωμοδότηση 
αποτελεί ένα πρώτο βήμα για την εισαγωγή μιας «κοινω­
νικής πτυχής» στον τομέα της αλιείας, πράγμα που 
αποτελεί εδώ και πολλά χρόνια αίτημα των επαγγελματι­
κών κύκλων του τομέα αυτού. 
Η ΟΚΕ σημειώνει με ικανοποίηση την αναφορά στο άρθρο 
117 της συνθήκης, σχετικά με την εξίσωση των όρων 
διαβίωσης και εργασίας με στόχο την πρόοδο. 
Η επικύρωση της Σύμβασης του Torremolinos από όλα τα 
κράτη μέλη και η υιοθέτηση, από τους εθνικούς νομοθέτες 
των αναγκαίων μέτρων για την εφαρμογή της μπορούν να 
αποτελέσουν την πρώτη κοινοτική διάταξη σχετικά με 
την κοινωνική εναρμόνιση στον τομέα την αλιείας. 
5. Η ΟΚΕ παρατηρεί με ικανοποίηση ότι, εκτός από τις 
τεχνικές πλευρές που έχουν σχέση με την κατασκευή, την 
πλοϊμότητα και την ευστάθεια των πλοίων που ξεπερνούν 
τα 24 μέτρα, η Σύμβαση του Torremolinos περιλαμβάνει 
ένα σημαντικό μέρος (κεφάλαια VI έως Χ) που συμβάλλει 
στη βελτίωση της προστασίας και της ασφάλαιας των 
ναυτικών. 
Εκφράζει ωστόσο τη λύπη της για το γεγονός ότι μια 
σύμβαση που χρονολογείται από το 1977 δεν εφαρμόζεται 
ακόμα πλήρως στο σύνολο της στην Κοινότητα το 
1984. 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
(>) ΕΕ αριθ. C 189 της 30. 7. 1981.